
Kelt

Cím: KELT
Anyag: kelt tészta
Műfaj: szobrászat, alternatív szobrászati installáció
Készült: 2014
Munkáimban többnyire természetes anyagokat használok fel vagy éppen a természetes és mesterséges anyagokat ütköztetem egymással. A tömegtermelésre és felhalmozódó hulladékra reagálva nem célom „maradandó” munkákat készíteni, ez az elv meghatározza installációim jellegét.
Egy olyan anyaggal szerettem volna dolgozni, ami folyamatos együttműködést igényel, melynek önformáló ereje van, és a folyamat során az ilyen jellegből fakadóan az elképzeléseim találkozhatnak a véletlenekkel, kiegészíthetik egymást. Befolyásolhatom az eredményt, de nem teljesen. Megkerestem a számomra megfelelő módszert, és végül kelt tésztából készítettem 30 darab portrét és 2 kezet. Érdekes és izgalmas kísérlet és folyamat volt, mely folyamatos nyitottságot és alázatot kívánt. A portrék többféle asszociációt, értelmezési lehetőséget engednek meg, a kompozíció pedig felveti a kérdést, hogy mi a kapcsolat az egymással szemben elhelyezett fejek tömege és a magányosan „nyújtózkodó” kezek között.



